b'\n_START_ARTICLE_\nSattuma korjaa satoa\n_START_SECTION_\nJuoni\n_START_PARAGRAPH_\nElokuvan p\xc3\xa4\xc3\xa4henkil\xc3\xb6n\xc3\xa4 on lontoolaisessa parantolassa toipuva \xe2\x80\x9dJohn Smith\xe2\x80\x9d (Ronald Colman), joka sotapsykoosin seurauksena on menett\xc3\xa4nyt muistinsa. John poistuu sairaalasta ja tutustuu Paulaan (Greer Garson), johon h\xc3\xa4n rakastuu ja pari p\xc3\xa4\xc3\xa4tyy naimisiin. Kolme vuotta my\xc3\xb6hemmin John joutuu auton yliajamaksi, ja iskun seurauksena h\xc3\xa4n muistaa oikean henkil\xc3\xb6llisyytens\xc3\xa4 Charles Rainierina, mutta samalla h\xc3\xa4n on unohtanut kaiken v\xc3\xa4lill\xc3\xa4 tapahtuneen, mukaan lukien avioliittonsa. Paula ei kerro avioliitosta Charlesille, koska psykiatrin (Philip Dorn) mukaan se saattaisi j\xc3\xa4rkytt\xc3\xa4\xc3\xa4 h\xc3\xa4nt\xc3\xa4. Sen sijaan h\xc3\xa4n hankkii itselleen ty\xc3\xb6paikan Charlesin sihteerin\xc3\xa4 t\xc3\xa4m\xc3\xa4n perheyrityksess\xc3\xa4.'